Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 626

c) regionális és más nemzetközi távközlési, szabványosítási, pénzügyi vagy fejlesztési szervezetek. Az Irodák igazgatói szoros munkakapcsolatot tartanak fenn azon jogi személyekkel és szervezetekkel, amelyek jogosultak részt venni az Egyesület egy vagy több Szektorának tevékenységében. PP-98 Amennyiben a fenti 229. pontban felsorolt szerv kérelmet nyújt be valamely Szektor munkájában való részvétel iránt az Alapokmány és a jelen Egyezmény vonatkozó rendelkezéseinek megfelelően és az érintett Tagállam jóváhagyásával, ezt ez utóbbinak továbbítania kell a főtitkárhoz. PP-98 A fenti 230. pontban említett jogi személytől érkező, és az érintett Tagállam által benyújtott kérelmet a Tanács által megszabott eljárásnak megfelelően kell kezelni. E kérelmet a Tanács tekinti át abból a szempontból, hogy összhangban áll-e a fenti eljárással. 234A PP-98 4 bis) Alternatívaképpen a fenti 229. vagy 230. pontban felsorolt szerv Szektortaggá válás iránti kérelmet közvetlenül meg lehet küldeni a főtitkárnak. Azon Tagállamok, amelyek az ilyen szervek számára engedélyezik a kérelemnek közvetlenül a főtitkár részére való megküldését, ez utóbbit ennek megfelelően tájékoztatják. Azon szervek, amelyek Tagállama nem adott ilyen értesítést a főtitkárnak, nem választhatják a közvetlen kérelmezést. A főtitkár rendszeresen frissíti és közzéteszi azon Tagállamok jegyzékét, amelyek engedélyezték a joghatóságuk vagy szuverenitásuk alá tartozó szerveknek a közvetlen kérelmezést. 234B PP-98 4 ter) Ha a főtitkár valamely szervtől közvetlen kérelmet kap a fenti 234A pont szerint, a Tanács által megszabott kritériumok alapján biztosítja azt, hogy a jelölt működése és céljai megfeleljenek az Egyesület céljainak. Ekkor a főtitkár késedelem nélkül tájékoztatja a kérelmező Tagállamát, felszólítva azt a kérelem jóváhagyására. Ha a főtitkár négy hónapon belül nem vesz át kifogást a Tagállamtól, emlékeztető táviratot küld. Ha a főtitkár az emlékeztető távirat megküldésének napját követő négy hónapon belül nem kap kifogást, a kérelmet jóváhagyottnak kell tekinteni. Ha a főtitkár kifogást vesz kézhez a Tagállamtól, felhívja a kérelmezőt, hogy lépjen kapcsolatba az érintett Tagállammal. 234C PP-98 4 quater) A közvetlen kérelmezés engedélyezésekor a Tagállam értesítheti a főtitkárt arról, hogy a főtitkárra ruházza a jogot, hogy jóváhagyja a joghatósága vagy szuverenitása alá tartozó szerv kérelmét. A fenti 231. pontban felsorolt szervtől vagy szervezettől érkező azon kérelmet (kivéve a jelen Egyezmény 260. és 261. pontjában említetteket), hogy részt vehessen valamely Szektor munkájában, a főtitkárhoz kell megküldeni, és erről a Tanács által megszabott eljárás szerint kell intézkedni. A jelen Egyezmény 260-262. pontjában említett szervezettől érkező azon kérelmet, hogy részt vehessen valamely Szektor munkájában, a főtitkárhoz kell megküldeni, és az érintett szervezetet fel kell venni az alábbi 237. pontban említett jegyzékekbe. PP-98 A főtitkár összeállítja és vezeti mindazon szervek és szervezetek jegyzékeit, amelyeket a jelen Egyezmény 229-231. pontja és 260-262. pontja említ, és amelyek jogosultak részt venni az egyes Szektorok munkájában, és megfelelő időközönként, közzéteszi és kiosztja a jegyzékeket valamennyi érintett Tagállamnak és Szektortagnak, valamint az érintett Iroda igazgatójának. Az illető igazgató értesíti e szerveket és szervezeteket a kérésükkel kapcsolatban meghozott intézkedésről, és tájékoztatja az illető Tagállamokat. PP-98 A jelen cikk, a 33. cikk és a jelen Egyezmény egyéb vonatkozó rendelkezései határozzák meg azt, hogy a fenti 237. pontban említett jegyzékekben felsorolt szervek és szervezetek milyen feltételekkel vehetnek részt a Szektorokban. Az Egyezmény 25-28. pontjának rendelkezései rájuk nézve nem alkalmazandók. PP-94 PP-98 A Szektortag eljárhat azon Tagállam nevében, amely őt jóváhagyta, amennyiben a Tagállam tájékoztatja az érintett Iroda igazgatóját arról, hogy felhatalmazta erre a Szektortagot. PP-98 A Szektortag jogosult arra, hogy a főtitkár értesítésével lemondjon e részvételről. A Szektortagot, bizonyos esetekben, az érintett Tagállam is visszahívhatja, a fenti 234C pont szerint jóváhagyott Szektortag részvétele pedig a Tanács által megszabott kritériumok és eljárás alapján szüntethető meg. E megszűnés azon időponttól számított egy év leteltével lép hatályba, amikor a főtitkár megkapja az értesítést. A főtitkár a szervek és szervezetek jegyzékéből a Tanács által meghatározott kritériumoknak és eljárásnak megfelelően törli azon szervet vagy szervezetet, amely már nem rendelkezik engedéllyel a Szektor munkájában való részvételre. 241A PP-98 A Szektor közgyűlése vagy értekezlete dönthet úgy, hogy az alább megszabott elveket követve társult tagként felvesz egyes szerveket vagy szervezeteket egy adott tanulmányi csoport vagy alcsoport munkájában történő részvételre: 241B PP-98 1) A fenti 229-231. pontban említett szerv vagy szervezet kérelmezheti, hogy társult tagként részt vehessen adott tanulmányi csoport munkájában. 241C PP-98 2) Azon esetekben, amikor a Szektor úgy döntött, hogy társult tagokat vesz fel, a főtitkár a kérelmezőkre alkalmazza a jelen cikk vonatkozó rendelkezéseit, figyelembe véve a szerv vagy szervezet méretét és más jelentős kritériumokat. 241D PP-98 3) Az adott tanulmányi csoportban való részvételre felvett társult tagok nem szerepelnek a fenti 237. pontban említett jegyzékben. 241E PP-98 4) A jelen Egyezmény 248B és 483A pontja határozza meg azon feltételeket, amelyek irányadók a tanulmányi csoport munkájában való részvételre.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes